2007 йылда Дилара Өфө урта махсус музыка мәктәп-колледжын фортепиано һөнәре буйынса тамамлай. 2012 йылда Заһир Исмәғилев исемендәге Өфө дәүләт сәнғәт академияһын яңғыҙ йырлау һөнәре буйынса (профессор, Рәсәй Федерацияһының атҡаҙанған артисы Миләүшә Мортазина класы) тамамлай. 2014 йылда П.xa0И.xa0Чайковский исемендәге Мәскәү дәүләт консерваторияһын, ә 2015 йылдаxa0— Мәскәү консерваторияһының ассистентура-стажировкаһын (профессор Галина Писаренко класы) бик яҡшы баһа менән тамамлай. Уҡыу осоронда Дебора Йорк (Бөйөк Британия), Макс Эмануэль Ценчич (Австрия), Илдар Абдразаҡов һәм Лежнева Юлия (Рәсәй) менән мастер-кластарҙа ҡатнаша.